钦定古今图书集成/历象汇编/庶征典/第087卷 > 魏
## 钦定古今图书集成/历象汇编/庶征典/第087卷 > 魏

### 明帝太和二年大旱

按：《三国魏志明帝本纪》云云。

按《晋书五行志》：“明帝太和二年五月大旱，元年以来
崇广宫府之应也。”又：是春宣帝南擒孟达，置二郡。张
郃西被诸葛亮，毙马谡。亢阳自大，又其应也。

太和五年，旱。

按：《魏志明帝本纪》：太和五年三月，“自去冬十月至此
月不雨。辛巳，大雩。”

### 齐王正始元年旱

按《魏志三少帝本纪》：正始元年“春二月，自去冬十二
月至此月不雨，诏令狱官，亟平冤枉，理出轻微，群公
卿士，谠言嘉谋，各悉乃心。”

按《晋书五行志》：“齐王正始元年二月，自去冬十二月
至此月不雨。去岁正月，明帝崩，二月，曹爽白嗣主，转
宣帝为太傅。外示尊崇，内实欲令事先由己。是时宣
帝功盖魏朝，欲德不用之应也。”

### 高贵乡公甘露三年旱

按：《魏志三少帝本纪》不载。　按《晋书五行志》，“高贵乡
公甘露三年正月，自去秋至此月旱。是时文帝围诸
葛诞，众出过时之应也。”初，寿春秋夏常雨淹城，而此
旱逾年，城陷乃大雨。咸以诞为天亡。